**Kjære*........................................***  *Dato, Sted*

Jeg ønsker med dette brevet å be om at forskningsprosjektet på irritabel tarm (IBS) ved Stord sjukehus (Helse Fonna), Haukeland Universitetssykehus og Universitetet i Bergen får finansiell støtte til å fullføre.

Dette vil koste ***8 millioner kroner*** (fordelt på 5 år) – en liten sum sammenlignet med verdien ved å videreføre prosjektet.

Det finnes mange lignende forskningsprosjekter. Disse har vist varierende resultater.  
Forskningsprosjektet som nå legges ned ***skiller seg ut med utpreget gode resultater***: Hele 9 av 10 pasienter har effekt av behandlingen, hvorav 50% blir helt friske. (Per i dag kjenner vi 3 års forløp.)

Jeg mener det er uholdbart at et så lovende forskningsprosjekt skal legges ned før man har funnet ut hvorfor resultatene skiller seg så positivt ut sammenlignet med lignende prosjekter.

Helsevesenet har per i dag ikke noe å stille opp med for å gjøre IBS-pasienter friske.   
Dagens behandlingstilbud går ut på forsøk på symptomlindring.

Ifølge NHI har 10-15% av nordmenn symptomer på irritabel tarmsyndrom (IBS). Sykdommen preger folk i ulik grad.   
Mange mennesker har ***sterkt redusert livsutfoldelse*** på grunn av IBS. [(Se f eks denne)](https://www.lmfnorge.no/undersider/bloggartikkel/man-lever-ikke-med-irritabel-tarm-man-doer-sakte?Action=1&PID=18)

Gevinsten – for IBS-syke, pårørende, og også for samfunnsøkonomien – ved å videreføre forskningsprosjektet er potensielt enorm.   
*Vi gjør et meget beskjedent estimat:   
Vi tar utgangspunkt i BNP 2019 som var på 3 584 milliarder.   
Om en av 50 (2 %) nordmenn har IBS, og anslår at det gir 5% nedsatt funksjon.   
Om så en av ti (10%) får behandling, vil den sosialøkonomiske gevinsten ligge på 370 mill kr. (2% av 5% av 10% av BNP)*

Jeg ber om at forskningsprosjektet får midler til å videreføres, slik at personer med IBS kan få muligheten til å få et reelt behandlingstilbud i framtiden.

*Om du vil, legg gjerne til noen setninger her med dine personlige meninger.  
Dette blir et offentlig brev, så du velger selv grad av personlige opplysninger.*

Jeg viser for øvrig til Landsforeningen mot fordøyelsessykdommer som også engasjerer seg i denne saken.

Med vennlig hilsen

*Underskrift*